b'\n_START_ARTICLE_\nIvan Salmi\xc4\x8d\n_START_SECTION_\n\xc5\xbdivljenje\n_START_PARAGRAPH_\n\xc5\xa0olal se je v ljubljanskem kri\xc5\xbeni\xc5\xa1kem dija\xc5\xa1kem zavodu, tam se je tudi odlo\xc4\x8dil, da postane \xc4\x8dlan kri\xc5\xbeni\xc5\xa1kega reda. V Gumpoldskirchnu pri Dunaju je opravil leto redovne preizku\xc5\xa1nje. Bogoslovje je dve leti \xc5\xa1tudiral dve leti v Innsbrucku, nato pa \xc5\xa1tudij dokon\xc4\x8dal v Ljubljani. 7. julija 1940 je bil posve\xc4\x8den v duhovnika. Oktobra 1941 je za\xc4\x8del slu\xc5\xbebovati kot kaplan na Vinici ob Kolpi. _NEWLINE_Zabele\xc5\xbeeno je, da je 4. in 20. avgusta 1942 posredoval ob italijanskih nabiranjih mo\xc5\xa1kih za internacijo. 3. julija 1943 je v \xc4\x8crnomlju prepre\xc4\x8dil italijanski uboj treh fantov, ki so se vrnili iz partizanov. Med nem\xc5\xa1ko ofenzivo je s posredovanjem pri nem\xc5\xa1kem poveljniku re\xc5\xa1il \xc5\xbeivljenje osmim vini\xc5\xa1kim mo\xc5\xbeem in fantom, ki so bili dolo\xc4\x8deni za ustrelitev. Partizani so ga zato obdol\xc5\xbeili sodelovanja z Nemci. 13. novembra 1943 so partizani pod vodstvom Vinka Ko\xc5\xa1mrla, u\xc4\x8ditelja s Sinjega Vrha, prijeli patra Ivana in ga odpeljali proti \xc5\xbde\xc5\xbelju na Slemine in ga ustrelili. Naslednji dan so partizani vdrli v \xc5\xbeupni\xc5\xa1\xc4\x8de in oropali kaplanovo stanovanje. Njegov grob so na\xc5\xa1li 20. novembra. _NEWLINE__NEWLINE_Njegov predstojnik je zapisal: _NEWLINE_\xc2\xbbP. Ivan Salmi\xc4\x8d, kaplan vini\xc5\xa1ki, je bil umorjen od komunistov na \xc5\xbde\xc5\xbelju. Pokojnik je bil otro\xc5\xa1ko vdan Cerkvi in redu. Bil je poln ljubezni do reve\xc5\xbeev in otrok.\xc2\xab'